####  Formularul PO.SAP.05-F3

 ***CONTRACT DE ÎNCHIRIERE CADRU NR.\_\_\_\_\_\_\_\_***

***ÎNCHEIAT ASTĂZI* \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Între **Universitatea Tehnică “Gheorghe Asachi“ din Iaşi,** cu sediul în Str.prof.dr.docent Dimitrie Mangeron, nr.67, telefon: 0232/278683, CIF: 4701606, reprezentată prin **Rector**, **Director Economic***,* în calitate de **locator**, şi **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** în calitate de **locatar**, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Telefon:\_\_\_\_\_\_\_\_\_\_\_\_\_\_\_\_, Fax:\_\_\_\_\_\_\_\_\_\_\_\_\_\_\_\_, înregistrată în Registrul Comerţului sub nr.\_\_\_\_\_\_\_\_\_\_\_\_\_\_\_\_\_\_, Cod Unic de Înregistrare: \_\_\_\_\_\_\_\_\_\_\_\_\_\_\_\_\_, având cont IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* **în calitate de \_\_\_\_\_\_\_\_\_\_\_\_\_\_\_\_\_\_\_\_\_\_**, identificat cu C.I. seria \_\_\_\_\_\_ nr.\_\_\_\_\_\_\_\_\_\_\_ emis de Poliţia \_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a intervenit următorul contract de închiriere, în urma adjudecării la licitaţia din data de \_\_\_\_\_\_\_\_\_\_\_\_\_\_\_ cu următoarele clauze:

## I - OBIECTUL CONTRACTULUI

***Art.1.1*** - **Universitatea Tehnică “Gheorghe Asachi” din Iaşi**, în calitate de locator, pune la dispoziţie locatarului **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** un spaţiu/teren cu altă destinaţie decât locuinţă, în suprafaţă de **\_\_\_\_\_\_\_\_\_ m.p.** amplasat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, situat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. În spaţiul/terenul închiriat, locatarul este îndreptăţit să desfăşoare **activităţile:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** în condiţiile prezentului contract, schimbarea acesteia fiind permisă numai cu înştiinţarea şi acordul locatorului.

***Art.1.2*** – (1) Locatarul este obligat să se prezinte la sediul Universităţii Tehnice “Gheorghe Asachi” din Iaşi în termen de 4 zile calendaristice de la emiterea notificării scrise a administratorului şef al facultăţii, care deţine spaţiul/terenul ce face obiectul contractului, pentru semnarea procesului verbal de predare-primire a spaţiului, în care va fi consemnată starea spaţiului/terenului, cu toate dotările acestuia din punct de vedere tehnico - sanitar. Notificarea se va face la adresa indicată de locatar sau la reşedinţa persoanei de contact.

(2) Neprezentarea locatarului pentru semnarea procesului verbal de preluare a spaţiului/terenului, la termenul sus-menţionat, constituie motiv de reziliere unilaterală a contractului, locatarul urmând a suporta, cu titlu de daune-interese, o sumă echivalentă cu 50% din suma plătită cu titlu de chirie pentru o perioada de 3 luni.

 **II - DURATA ÎNCHIRIERII**

***Art.2.1* (1) –** Contractul de închiriere se încheie pe o perioadă de un an, la tariful de închiriere stabilit în urma licitaţiei deschise cu strigare.

**(2)** Prelungirea contractului de închiriere se poate realiza anual, pe bază de act adiţional, la solicitarea chiriaşului cu 30 (treizeci) de zile calendaristice înainte de data expirării contractului, solicitare aprobată de conducerea academică a facultății (decan) și cea administrativă (administrator șef) şi avizată de Consiliul de administraţie TUIASI, după îndeplinirea prealabilă a următoarelor condiţii:

* Verificarea respectării de către chiriaş a clauzelor contractuale din contractul iniţial şi a tuturor celorlalte clauze survenite pe parcurs prin acte adiţionale ca urmare a modificărilor procedurale sau de legislaţie;
* Verificarea situaţiei financiare a chiriaşului astfel încât la data solicitării să nu existe debite neachitate către Universitatea Tehnică „Gheorghe Asachi” din Iaşi.

**(3)** La prelungirea contractului de închiriere se va aplica o indexare a chiriei de 3% faţă de valoarea chiriei corespunzătoare ultimei luni de valabilitate a contractului.

***Art.2.2*** – Reînnoirea contractului nu constituie o obligaţie pentru locator şi între părţile acestui contract nu operează tacita relocaţiune.

***Art.2.3*** – **(1)** Dacă termenul de închiriere nu este expres prelungit de către părţi prin act adiţional, locatarul are obligaţia să pună spaţiul/terenul la dispoziţia locatorului, până la data expirării contractului pe bază de proces verbal, fără altă înştiinţare.

**(2)** În cazul în care spaţiul/terenul nu este predat în condiţiile prevăzute în **Art.2.3 – (1),** locatarul consimte ca la expirarea contractului să fie evacuat de locator de îndată fără autorizare judecătorească, şi că în caz de litigiu evacuarea sau dezafectarea spaţiului/terenului închiriat să nu fie suspendată.

### III - PREŢUL ÎNCHIRIERII, CONDIŢII DE EFECTUARE A PLĂŢILOR

***Art.3.1*** **– (1)** Locatarul, pentru folosirea spaţiului/terenului va plăti locatorului echivalentul în lei calculat la cursul B.N.R. din ziua facturării, a sumei **de \_\_\_\_\_\_\_\_ Euro/m.p./lună,** conform procesului verbal de adjudecare a spaţiului/terenului sau de negociere în cazul reînnoirii contractului.

**(2)** **În cazul în care după încheierea contractului de închiriere sunt adoptate reglementări legislative ce impun locatorului noi obligaţii financiare, prin semnarea contractului locatarul este de acord să se încheie, în termen de cel mult 30 (treizeci) de zile calendaristice de la primire, un act adiţional cu privire la modificarea cuantumului chiriei.**

***Art.3.2*** – **(1)** Factura de chirie se achită **în termen de** **15 zile calendaristice de la data emiterii acesteia de către locator**. Facturarea va avea loc până pe data de 08 ale lunii.

 **(2)** Ridicarea facturii se va face, în baza unei împuterniciri date în acest sens de către locatar care va cuprinde datele de identificare ale persoanei delegate şi specimenul de semnătură al acesteia, prin prezentarea la sediul TUIASI după data de 8 a fiecărei luni. Neridicarea facturii nu exonerează locatarul de la plata chiriei în termenul menţionat şi a majorărilor aferente.

**(3)** Plata facturii se face prin virament în contul TUIASI menţionat pe factură sau la casieria TUIASI - corp „T”.

**(4)**În situaţia în care locatarul nu-şi îndeplineşte obligaţiile de plată în termenele prevăzute în contract, locatorul poate hotărî, iar locatarul este de acord, ca sumele încasate ulterior să fie operate în contul datoriei cele mai vechi, indiferent dacă este vorba de chirie, majorări de întârziere şi indiferent de destinaţia dată de locatar acestor sume în momentul întocmirii formalităţilor de plată.

***Art.3.3*** *-* Pentru achitarea cu întârziere a facturii de chirie se aplică majorări de întârziere în cuantum de 0,1% din suma datorată, pentru fiecare zi de întârziere până la achitarea efectivă a contravalorii facturii pentru care se calculează aceste majorări. Totalul acestor majorări poate depăşi valoarea debitului neachitat ori achitat cu întârziere.

***Art.3.4*** – (1) Pentru a nu se ajunge la litigii patrimoniale determinate de neplata drepturilor locatorului, la data semnării de către părţi a contractului de inchiriere, garanţia pentru participare la licitaţie se constituie în garanţie de bună execuţie contractuală.

 (2) Garanţia de bună execuţie contractuală se va restitui locatarului prin ordin de plată în contul precizat de către acesta numai în condiţiile în care acesta nu înregistrează debite la data încetării contractului, indiferent de motive.

***Art.3.5*** – **(1)** Neplata totală sau parţială cu întârziere de 45 de zile calendaristice de la emiterea facturilor, indiferent de obiectul lor, duce la rezilierea unilaterală din partea locatorului a contractului de închiriere prin simpla adresă trimisă de locator locatarului.

**(2)** Spaţiul/terenul devenit liber prin rezilierea contractului va fi eliberat de locatar în termen de 10 zile lucrătoare de la data emiterii adresei de înştiinţare.

**(3)** În cazul în care locatarul nu eliberează spaţiul/terenul în termenul precizat, locatorul va proceda la evacuarea de îndată a acestuia pe cale administrativă, fără autorizare judecătorească. Pagubele sau lipsurile, etc. cauzate în cadrul procedurii de evacuare administrativă cad în sarcina exclusivă a locatarului.

***Art.3.6* – a) Suspendarea facturării chiriei se poate face prin hotărâre a Consiliului de Administraţie numai pentru perioada vacanţelor universitare, stabilite prin hotărâri de Senat, pe baza solicitării scrise a titularului contractului de închiriere care are ca obiect *activitatea de învăţământ*. Solicitarea scrisă privind suspendarea facturării chiriei va fi depusă la Registratura TUIASI până cel târziu în ultima zi lucrătoare a lunii anterioare celei care include vacanţa universitară. Această solicitare va fi avizată, în prealabil, de conducerea academică a facultăţii (decan) şi cea administrativă (administrator şef)/ DSS (director) şi supusă, ulterior, aprobării Consiliului de Administraţie. Dacă anterior începerii perioadei de suspendare a facturării chiriei nu se va încheia un proces verbal de sigilare a spaţiului/ terenului închiriat, înregistrat la Registratura TUIASI, perioada pentru care s-a aprobat suspendarea plăţii chiriei va fi facturată simultan cu emiterea următoarei facturi de chirii.**

**b) În cazul în care locatarul este o instituție de învățământ preuniversitar, acesta poate solicita suspendarea de la plata chiriei și pentru vacanțele școlare care nu se suprapun cu vacanțele universitare.**

***Art.3.7*** – Chiria este datorată de locatar de la data întocmirii procesului verbal de primire a spaţiului/terenului de către locatar şi până la data întocmirii procesului verbal de predare a spaţiului de către locatar sau după caz până la data rezilierii contractului.

### IV - OBLIGAŢIILE LOCATORULUI

 ***Art.4.1*** - Locatorul are obligaţia să pună la dispoziţie locatarului spaţiul/terenul ce face obiectul contractului de închiriere, pe bază de proces verbal, în bune condiţii care să asigure liniştita posesie şi folosinţă a acestuia de către locatar. Predarea - primirea spaţiului/terenului se va face cu proces - verbal încheiat separat, ce se constituie ca anexă la prezentul contract, termenul semnării procesului verbal fiind cel prevăzut la articolul 1.2 din Obiectul Contractului.

 ***Art.4.2*** *-* Locatorul poate să asigure locatarului contracost utilităţile (apă – canal, energie termică, energie electrică, gaz). Asigurarea serviciilor privind utilităţile, repartizate corespunzător consumului aferent suprafeţei spaţiului pus la dispoziţie se vor realiza în conformitate cu prevederile **Formularului PO.SAP.05-F4 din Documentaţia de atribuire** denumită **< Contract - cadru de furnizare a utilităţilor >** şi nu constituie parte integrantă a prezentului contract .

##### V - OBLIGAŢIILE LOCATARULUI

 ***Art.5.1 -*** Ambele părţi, prin semnarea contractului sunt de acord să fie reziliat de drept la iniţiativa locatorului, în cazul când acesta va avea nevoie de spaţiu pentru procesul instructiv – educativ sau pentru alte nevoi cu caracter social, nevoi ivite în perioada de execuţie a contractului.

Rezilierea se acceptă şi în condiţiile când, prin acte normative ale organului ierarhic superior al locatorului se va interzice închirierea spaţiilor/terenurilor cu altă destinaţie decât locuinţă sau când se va reglementa un alt mod de folosire a lor.

***Art.5.2*** - Locatarul are următoarele obligaţii:

* să-şi îndeplinească obligaţiile de plată a chiriei în condiţiile şi la termenele prevăzute în prezentul contract;
* să încheie procesul verbal de primire şi de predare a spaţiului/terenului cu locatorul;
* să folosească spaţiul/terenul închiriat numai conform destinaţiei contractuale;
* să protejeze spaţiul/terenul închiriat contra efracţiei;
* să permită inspecţiile reprezentanţilor locatorului pentru a verifica folosirea spaţiului/terenului închiriat conform contractului;
* să nu subînchirieze spaţiul/terenul, în tot sau în parte, şi să nu se asocieze în folosirea acestuia cu o altă persoana fizică sau juridică;
* să efectueze reparaţiile ce-i incumbă.
* să respecte normele sanitare şi igienice, normele de prevenire şi stingere a incendiilor şi de protecţie a mediului înconjurător.
* să se abţină de la orice activitate care tulbură sau limitează buna utilizare a spaţiilor didactice.
* să asigure funcţionarea spaţiului/terenului şi desfăşurarea activităţii convenite, cu respectarea programului stabilit de facultate.

***Art.5.3*** – Cheltuielile suportate de locatar cu modificări/amenajări/adăugiri la spatiul/terenul închiriat nu sunt opozabile locatorului, care nu va despăgubi de ele pe locatar. Adăugirile pot fi ridicate de locatar la data încetării de drept/rezilierii contractului, numai dacă îl va restitui în aceleaşi condiţii în care l-a preluat şi numai în condiţiile în care locatarul nu are debite faţă de universitate. În situaţia în care se constată producerea unor degradări a bunului închiriat, produse ca urmare a ridicării de către locatar a amenajărilor efectuate de către acesta la spaţiu/teren, locatarul are obligaţia suportării cheltuielilor aferente remedierilor efectuate de către proprietarul spaţiului/terenului.

Administratorul şef al facultăţii care deţine spaţiul/terenul închiriat are obligaţia de a transmite, imediat, în scris, Serviciului Administrativ – Patrimoniu orice constatare cu privire la nerespectarea obligaţiilor contractuale de către locatar. Cheltuielile suportate de locatar cu modificări, amenajări ori adăugiri la spaţiul/terenul închiriat nu sunt opozabile locatorului care nu va despăgubi de ele pe locatar.

***Art.5.4*** - Pe linia prevenirii şi stingerii incendiilor locatarul îşi va procura pe cheltuiala sa stingătoarele de incendiu necesare ce vor fi apoi verificate şi reîncărcate periodic. De asemenea locatarul îşi va procura şi celelalte mijloace de P.S.I. (accesorii pentru dotarea hidranţilor, dispozitive de semnalizare a incendiilor etc.) necesare. Verificarea şi întreţinerea mijloacelor de P.S.I. din spaţiul respectiv se va face pe cheltuiala locatarului. Locatarul îşi va obţine, înainte de începerea activităţii în spaţiul pus la dispoziţie, avizul, autorizaţia sau punctul de vedere P.S.I. de la I.S.U. Obţinerea avizelor şi/sau autorizaţiilor P.S.I. necesare se va face pe cheltuiala locatarului. Locatarul va întocmi planul de evacuare şi de organizare a primei intervenţii pe locul de muncă. Asigurarea intervenţiei în caz de incendiu se va face de către personalul locatarului existent pe locul de muncă. Controlul respectării normelor de prevenire şi stingere a incendiilor precum şi a modului în care se respectă clauzele de P.S.I. din prezentul contract se va face de către serviciul P.S.I. a TUIASI. Locatarul se obligă să respecte toate dispoziţiile şi reglementările pe linie de P.S.I. emise de către conducerea TUIASI. Locatarul va purta integral răspunderea în cazul unor eventuale incendii produse în spaţiul/terenul respectiv sau a altor evenimente ce pot conduce la producerea de pagube sau alte prejudicii TUIASI.

***Art.5.5***- Locatarul va întreţine spaţiul/terenul închiriat în bune condiţii si-l va restitui in aceleaşi condiţii în care l-a preluat; în situaţia de degradare se va restitui remediat. În caz contrar, va răspunde din punct de vedere civil cu suma aferenta remedierii stricăciunilor.

***Art.5.6*** - Orice modificări, amenajări sau adăugiri ale spatiului/terenului închiriat se vor efectua de către locatar numai după aprobarea locatorului şi după obținerea, în scris, a avizului emis de către Serviciul Tehnic al Universităţii Tehnice “Gheorghe Asachi” din Iaşi, pe baza documentaţiei tehnice întocmite în acest sens. Modificările şi/sau amenajările ce urmează a fi efectuate in spatial/terenul închiriat vor fi numai de natura celor necesare şi utile funcţionării acestuia.

***Art.5.7*** - Locatarul va asigura permanent curăţenia în spaţiul/terenul închiriat efectuând dezinfecţia, dezinsecţia si deratizarea în conformitate cu normele igienico – sanitare.

***Art.5.8*** - Reprezentantul locatarului, menţionat în contract, răspunde solidar alături de el cu întreg patrimoniul de respectarea tuturor clauzelor şi de obligaţiile financiare asumate.

***Art.5.9*** - Locatarul este obligat să respecte :

 a) H.G. nr.127 /30.03.1994, privind stabilirea si sancţionarea unor contravenţii la normele pentru protecţia mediului înconjurător;

 b) H.G. nr.128 /30.03.1994, privind asigurarea condiţiilor de dezvoltare fizică şi morală a studenţilor;

 ***Art.5.10*** - Condiţiile de închiriere prevăzute în ***documentaţia de atribuire*** constituie parte integrantă la prezentul contract, locatarul fiind obligat la respectarea acestora.

***Art.5.11*** - Locatarul este obligat să încheie contract pentru serviciul de salubritate cu Regia Autonomă de Gospodărie Comunală Iaşi. Locatarul va asigura evacuarea şi transportul reziduurilor rezultate din prestarea activităţii.

***Art.5.12*** – Locatarul este obligat să suporte toate amenzile şi penalităţile primite de universitate ca urmare a nerespectării de către locatar a obligaţiilor contractuale.

***Art.5.13*** - Locatarul este obligat să respecte programul de funcţionare stabilit de comun acord cu TUIASI, să respecte normele de acces, să ceară aprobarea scrisă a locatorului pentru instalarea oricărui mod de reclamă care ar modifica designul spaţiului/terenului.

 ***Art.5.14*** – Investiţiile locatarului se vor face în limita amortizărilor pe durata contractului.

 **VI - REZILIEREA CONTRACTULUI**

***Art.6.1*** – Raporturile de locaţiune între părţi încetează în următoarele condiţii:

1. la expirarea duratei contractului, în cazul în care acesta nu a fost reînnoit;
2. în cazul dizolvării societăţii comerciale locatar;
3. în cazul rezilierii contractului la iniţiativa locatarului cu condiţia ca acesta să-şi notifice intenţia cu cel puţin 30 de zile calendaristice înainte;
4. în cazul rezilierii unilaterale prin voinţa locatorului pentru nerespectarea oricărei obligaţii contractuale a locatarului.

Rezilierea unilaterală se poate face de locator, prin simpla adresă trimisă locatarului, pentru executarea necorespunzătoare sau neexecutarea obligaţiilor contractuale de către \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, indiferent unde figurează, în contract sau acte adiţionale.

***Art.6.2 –*** Rezilierea sau încetarea contractului în condiţiile convenite de părţi nu va avea nici un efect asupra obligaţiilor de plată deja scadente între părţile contractante.

##### VII - CLAUZE SPECIALE

 ***Art.7.1*** – Pentru situaţiile prevăzute la art.2.3, art.3.5 şi art.6.1, locatorul poate hotărî, iar locatarul este de acord ca bunurile aflate în imobil sa fie preluate de locator şi să fie depozitate sub luare de inventar şi sigiliu. Pagubele şi lipsurile cauzate de depozitarea bunurilor cad în sarcina exclusivă a locatarului.

În situaţia prevăzută la alineatul precedent, dacă locatarul figurează cu debite faţă de Universitatea Tehnică “Gheorghe Asachi” din Iaşi, datorate sub orice titlu, acesta este de acord ca predarea bunurilor luate sub inventar să se facă numai după achitarea integrală a acestora la casieria universităţii.

Toate cheltuielile ocaziţionate de evacuarea, transportarea, depozitarea şi păstrarea în custodie a bunurilor vor fi suportate de locatar.

***Art.7.2*** - În momentul expirării sau rezilierii contractului, locatorul va proceda la întreruperea utilităţilor, pe riscul locatarului.

***Art.7.3*** ***–*** În cazul schimbării sediului societăţii, a punctului de lucru etc., locatarului îi revine obligaţia să aducă în scris la cunoştinţa locatorului toate modificările făcute în termen de cel mult 5 (cinci) zile calendaristice de la apariţia acestora. În caz contrar toate comunicările scrise se consideră legal făcute la adresa indicată iniţial de locatar în prezentul contract.

 ***Art.7.4*** – Cazurile de forţă majoră exonerează de răspundere pe locatar de consecinţele nerespectării obligaţiilor contractuale, pe durata cât forţa majora acţionează, dacă locatarul a notificat cazul de forţă majoră locatorului în termen de 5 zile de la data apariţiei acestuia.

 Blocajul financiar (incapacitatea de plată momentană sau lipsa de lichidităţi) a locatarului nu constituie caz de forţă majora si nici caz fortuit.

 ***Art.7.5*** – Soluţionarea litigiilor se va face pe cale amiabilă iar, în caz contrar, părţile convin ca soluţionarea acestora să fie în competenţa instanţelor judecătoreşti din Iaşi.

***Art.7.6*** ***–*** Orice modificare la prezentul contract se va face cu acordul ambelor părţi prin act adiţional.

***Art.7.7 -*** Este interzisă subînchirierea sau cedarea de către chiriaşi a spaţiilor sau mijloacelor închiriate de la unităţile de învăţământ, altor persoane fizice sau juridice. De asemenea, cedarea spaţiului/terenului către altă societate decât adjudecătorul licitaţiei este interzisă şi atrage rezilierea de drept a contractului.

***Art.7.8 – Prin semnarea contractului de închiriere, locatarul ia act că acesta este înregistrat la organele fiscale şi că reprezintă titlu executor pentru plata chiriei.***

Prezentul contract s-a încheiat la Iaşi, în trei exemplare originale, un exemplar pentru locatar, două exemplare pentru locator (Serviciul Administrativ Patrimoniu şi Serviciul Financiar).

  ***LOCATOR, LOCATAR,***

 ***Universitatea Tehnicã***

 ***“Gheorghe Asachi” din Iaşi***

**RECTOR, ADMINISTRATOR,**

**DIRECTOR GENERAL ADMINISTRATIV,**

 **DIRECTOR ECONOMIC,**

 **DECAN,**

 **ADM. ŞEF FACULTATE**

 **CONSILIER JURIDIC,**

**ŞEF SERVICIU ADMINISTRATIV PATRIMONIU,**

 **ÎNTOCMIT*,***